62020TJ0084_INF
Rozsudok Všeobecného súdu (deviata komora) z 8. septembra 2021 –Qx World/EUIPO – Mandelay (EDUCTOR)
(vec T‑84/20)
„Ochranná známka Európskej únie – Konanie o vyhlásenie neplatnosti – Slovná ochranná známka Európskej únie EDUCTOR – Staršia nezapísaná ochranná známka EDUCTOR – Článok 53 ods. 1 písm. b) nariadenia (ES) č. 207/2009 [teraz článok 60 ods. 1 písm. b) nariadenia (EÚ) 2017/1001] – Článok 8 ods. 3 nariadenia č. 207/2009 (teraz článok 8 ods. 3 nariadenia 2017/1001) – Článok 71 ods. 1 nariadenia 2017/1001 – Článok 72 ods. 1 nariadenia 2017/1001 – Článok 95 ods. 1 nariadenia 2017/1001 – Článok 16 ods. 1 delegovaného nariadenia (EÚ) 2018/625 – Článok 6a Parížskeho dohovoru“
1.
Ochranná známka Európskej únie – Opravné prostriedky – Odvolanie podané proti rozhodnutiu oddelenia Úradu, ktorý rozhodol v prvom stupni, postúpené odvolaciemu senátu – Funkčná kontinuita medzi týmito inštanciami – Skúmanie odvolania odvolacím senátom – Rozsah
(nariadenie Európskeho parlamentu a Rady 2017/1001, článok 71 ods. 1)
(pozri bod 26)
2.
Ochranná známka Európskej únie – Procesné ustanovenia – Odôvodnenie rozhodnutí – Rozsah
(nariadenie Európskeho parlamentu a Rady 2017/1001, článok 94)
(pozri bod 30)
3.
Ochranná známka Európskej únie – Opravné prostriedky – Žaloba pred súdom Únie – Podmienka prípustnosti – Dôvody, ktoré smerujú len proti rozhodnutiam odvolacích senátov
(nariadenie Európskeho parlamentu a Rady 2017/1001, článok 72 ods. 1)
(pozri bod 31)
4.
Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Používanie ochrannej známky, ktoré možno zakázať na základe iného staršieho práva – Preskúmanie vykonávané príslušnými inštanciami Úradu a Všeobecným súdom, pokiaľ ide o uplatniteľné vnútroštátne právo – Rozsah
[nariadenie Rady č. 207/2009, článok 53 ods. 1; nariadenie Komisie 2018/625, článok 16 ods. 1 písm. b)]
(pozri body 40 – 44)
5.
Ochranná známka Európskej únie – Procesné ustanovenia – Preskúmanie skutočností ex offo – Konanie o vyhlásenie neplatnosti týkajúce sa relatívnych dôvodov zamietnutia – Skúmanie obmedzené na uvedené dôvody – Preskúmanie právnej otázky ex offo – Podmienka
(nariadenie Európskeho parlamentu a Rady 2017/1001, článok 95 ods. 1)
(pozri body 46, 47)
6.
Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Neexistencia súhlasu majiteľa ochrannej známky so zápisom, ktorý podal agent alebo zástupca vo vlastnom mene – Agent alebo zástupca – Cieľ
[nariadenie Rady č. 207/2009, článok 8 ods. 3 a článok 53 ods. 1 písm. a)]
(pozri body 60, 61)
7.
Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Existencia nezapísanej ochrannej známky alebo iného označenia používaného v obchodnom styku – Slovná ochranná známka EDUCTOR a nezapísaná ochranná známka EDUCTOR
[nariadenie Rady č. 207/2009, článok 8 ods. 3 a článok 53 ods. 1 písm. b)]
(pozri body 63, 64, 69, 72, 73, 77, 78)
8.
Akty inštitúcií – Odôvodnenie – Povinnosť – Rozsah – Náprava nedostatku odôvodnenia počas sporového konania – Neprípustnosť
(článok 296 ZFEÚ)
(pozri bod 74)
9.
Ochranná známka Európskej únie – Opravné prostriedky – Žaloba pred súdom Únie – Možnosť Všeobecného súdu zmeniť napadnuté rozhodnutie – Hranice
(nariadenie Rady č. 207/2009, článok 65 ods. 3)
(pozri bod 79)
Predmet
Žaloba podaná proti rozhodnutiu piateho odvolacieho senátu EUIPO z 25. novembra 2019 (vec R 1310/2019‑5), týkajúcemu sa konania o vyhlásenie neplatnosti medzi spoločnosťami Qx World a Mandelay
Výrok
1.
Rozhodnutie piateho odvolacieho senátu EUIPO z 25. novembra 2019 sa zrušuje.
2.
Qx World Kft, EUIPO a Mandelay Kft znášajú svoje vlastné trovy konania.